En el mes d'abril del 2010 s'han deixat de publicar les taules que contenen el grau d'ocupabilitat ja que, des del mes d'abril, no es disposa d'aquesta variable en els fitxers de tractament estadístic.
La Generalitat de Catalunya té traspassades de l'Administració estatal les funcions d'execució de la inscripció i registre dels demandants d'ocupació.
La inscripció es formalitza mitjançant una demanda que s'ha de tramitar en l'Oficina de Treball que correspon al domicili del treballador.
Aquesta demanda és necessària per tal que les oficines de treball gestionin la inserció, reinserció o promoció laboral del treballador i s'ha de renovar periòdicament per tal que no sigui donat de baixa.
La informació que s'ofereix en aquesta aplicació correspon a una explotació del fitxer de demandants inscrits a les oficines de treball, a la situació de l'últim dia laborable de cada mes.
Persones treballadores que s'inscriuen per a la recerca d'una ocupació amb diferents objectius.
Per la millora de la que ja posseeixen (intermediació laboral).
Per rebre altres serveis aliens a la intermediació (orientació per a l'autoocupació, formació ocupacional,...).
O perquè s'hi han d'inscriure obligatòriament per percebre una prestació contributiva o un subsidi.
La demanda d'un treballador pot estar en tres situacions administratives: alta (amb plena disponibilitat per als serveis sol·licitats), suspesa (temporalment), o baixa (que no té disponibilitat perquè no sol·licita ja els serveis o aquests han estat satisfets).
Les demandes en alta tenen una vigència i requereixen ser renovades periòdicament.
La falta de renovació suposa el pas a la situació administrativa de baixa.
En l'estadística s'inclouen únicament les demandes d'ocupació actives, que estan en alta o suspensió el darrer dia del mes de referència, i sol·liciten participar en la intermediació laboral.
Les demandes d'ocupació es classifiquen en 2 grups:
Són les demandes d'ocupació que estan actives l'últim dia laborable de cada mes i que compleixen els criteris estadístics per mesurar l'atur registrat establerts en l'Ordre ministerial d'11 de març de 1985 (BOE de 14 de març de 1985).
Una persona es classifica en l'atur registrat si és un demandant d'ocupació inscrit en una oficina que no es troba en cap de les situacions següents:
Els indicadors que es poden consultar són:
La classificació territorial es fa en base al codi INE del municipi de residència del demandant.
Pot ser que la província del domicili de residència no coincideixi amb la del municipi de l'Oficina de Treball d'inscripció.
En aquest cas, la classificació provincial es fa atenent a la província on està ubicada l'oficina.
El territori s'usa per ordenar les taules consultables en carpetes i també com a una variable més de tabulació en alguns informes.
Detall de les variables de tabulació
L'edat reflectida és l'edat real del demandant calculada el darrer dia del mes de referència de les dades.
Les edats s'agrupen en els trams següents:
És el temps transcorregut des del dia en què es va produir l'alta com a demandant fins el darrer dia del mes de referència de les dades.
La durada s'agrupa en el trams següents:
Indica el nivell d'estudis acabats del demandant d'ocupació aplicant la Classificació Nacional d'Educació 2000 ( CNED-2000 ), classificació de programes en nivells de formació, publicada en el BOE núm. 58, de 8 de març de 2000.
L'activitat econòmica de la demanda indica l'activitat en què treballa el demandant o en què va treballar en la seva darrera feina, d'acord a la classificació d'activitats econòmiques vigent en cada moment.
Per a les dades de 2005 a 2008 la classificació de referència és la classificació catalana d'activitats econòmiques CCAE93-rev.1; a partir del 2009 és la CCAE-2009.
Tant per una classificació com per l'altre es presenten dades a nivell de Secció i Divisió.
Tot i que el sector no forma part, de manera oficial, d'aquestes classificacions sí que es presenten les dades per als quatre sectors d'activitat econòmica tradicionals, agrupant en cadascun d'ells les seccions i divisions que s'indiquen més endavant.
A més, s'inclou una categoria addicional (sense ocupació anterior), per indicar els demandants que no han treballat amb anterioritat a la seva demanda.
Cal fer esment que el mes de març de 2009 s'ha completat el procediment d'adequació de la informació estadística de demandants a la nova classificació d'activitats econòmiques CCAE-2009.
En el procés d'imputació de la nova activitat s'han detectat demandants que havien estat classificats inicialment com a demandants sense ocupació anterior quan en realitat havien treballat abans.
De la mateixa manera que s'ha fet amb la resta, aquests demandants s'han reclassificat correctament en l'activitat econòmica corresponent al seu darrer contracte.
Per a aquells demandants que havien treballat abans per als quals no s'ha localitzat un contracte (ex: autònoms) la reclassificació a la nova activitat s'ha fet utilitzant una taula de correspondència entre ambdues classificacions d'activitat econòmica.
S'ha reconstruït també la informació corresponent als mesos de gener i febrer de 2009, amb l'objectiu que tota l'estadística referida a l'any 2009 es disposi adaptada a la nova CCAE-2009.
Relació Sector – Secció – Divisió d'activitat econòmica (CCAE-2009)
Relació Sector – Secció – Divisió d'activitat econòmica (CCAE-93)
L'ocupació sol·licitada reflecteix l'ocupació en què el demandant vol treballar de forma preferent, d'acord a la classificació d'ocupacions vigent en cada moment.
Per les dades de 2005 a 2010 la classificació de referència és la classificació catalana d'ocupacions CCO-94 -adaptació de la CNO-94-; a partir del 2011 és la classificació catalana d'ocupacions CCO-2011 -adaptació de la CNO-2011-.
Tant per una classificació com per l'altre es presenten dades a nivell de Gran grup d'ocupació (que correspon a 1 dígit numèric de la classificació) i de Subgrup principal d'ocupació (que correspon a 2 dígits numèrics).
La nacionalitat del demandant s'agrupa de la manera següent:
Aquest variable completa la de "gran regió de nacionalitat" en el sentit que ens determina si un demandant és comunitari (UE) o no:
Grau d'ocupabilitat (aquesta informació només està disponible des de gener de 2007 fins el mes de març de 2010)
El grau d'ocupabilitat vol mesurar la probabilitat que un demandant d'ocupació trobi una feina.
Per determinar aquesta probabilitat s'han tingut en compte 3 variables:
Si es compleixen aquests tres requisits o si el demandant és perceptor del subsidi per majors de 52 anys o de la renda activa d'inserció s'entén que el grau d'ocupabilitat és molt baix.
El grau d'ocupabilitat es considera baix quan es compleixen dos dels tres requisits.
El grau d'ocupabilitat és considera mig quan es compleix només un d'aquests tres requisits.
I el grau d'ocupabilitat és considera alt quan no es compleix cap dels tres requisits.